Wen! Deel jou familieresep met MaroelaFoto ter illustrasie. (Foto: Mizanne Hattingh/Maroela Media) “Ons almal weet hoe lekker ons Afrikaanssprekendes kan kuier rondom kos. Kos is so ’n ryk deel van ons kultuur en geskiedenis. Ons het besluit dat dit tyd is vir ’n regte, egte Maroela Media-glansresepteboek in volkleur.” Só sê Susan Lombaard, uitvoerende hoof van Maroela Media, oor die plan om ŉ unieke, kosbare resepteboek saam te stel. Maar daarvoor het ons jou hulp beslis nodig. Of dit nou jou ouma se melktertresep, jou tannie se bobaas-pannekoek of jou oupa se Karoo-staanrib is, ons wil graag van jou hoor. Blaai hierdie feestyd deur jou familie-resepteboeke en deel met ons die resepte wat jou na aan die hart lê. Dié resepte sal deur die loop van 2023 in Maroela Media se kombuis gemaak word, gekeur word deur ŉ paneel beoordelaars en in ŉ spesiale resepteboek saamgevat word. Jy staan nie net die kans om deel te wees van Maroela Media se eie resepteboek nie; ’n leser staan die kans om ’n duursame leerhandsak ter waarde van R1 900 te wen. Deel jou resep hieronder deur of ŉ foto daarvan in te dien, of deur die resep self op die kompetisievorm in te vul. Ons wil ook graag hoor waarom hierdie resep jou so na aan die hart lê. Deel jou kosbare familieherinneringe en -stories agter dié resep en staan nóg ’n groter kans om die prys los te slaan. Onthou die resep met die mooiste familiestorie wen! Sorry. This form is no longer available.